Vedenie

05.06.2019

**Návrh na člena národnej pracovnej skupiny**

 Predkladá: **prof. Ing. Ján Szolgay, PhD.**

 prorektor pre vedu, výskum a doktorandské štúdium

Vypracovali: **Ing. Mgr. Mária Búciová**

vedúca Útvaru vedy a MVTS

 **Ing. Andrej Takáč**

 Útvar vedy a MVTS

Zdôvodnenie: Materiál sa predkladá v súlade s aktivitami úseku.

 Návrh uznesenia: Vedenie STU berie na vedomie informáciu

 a) s pripomienkami

 b) bez pripomienok.

Dňa 21. 5. 2019  sa v Banskej Bystrici, v  Aule Rotunda Ekonomickej fakulty Univerzity Mateja Bela, konala Medzinárodná konferencia s názvom **ETIKA, INTEGRITA A ZODPOVEDNOSŤ VO VÝSKUME A VZDELÁVANÍ**. Konferencia bola organizovaná CVTI s podporou UMB.

Cieľom konferencie bolo diskutovať o vytvorení  a zharmonizovaní základných štruktúr zabezpečujúcich integritu vo výskumnej činnosti na Slovensku – vytvorenie národných „štandardov“ správnej vedeckej praxe, etických kódexov výskumníkov, etických komisií na monitoring dodržiavania pravidiel ako aj vytvorenie jasných a transparentných postupov pri vyšetrovaní prípadných vedeckých nečestností, a tiež ako reakcia na aktuálne dianie v súvislosti s medializovanými prípadmi odhalenia plagiátorstva.

Účastníci konferencie diskutovali o možnosti  zlepšiť aktuálnu neuspokojivú situáciu a dohodli sa, že bude vytvorená NÁRODNÁ PRACOVNÁ SKUPINA vytvorená zo zástupcov všetkých výskumných organizácií a univerzít (ktoré prejavia záujem). Úlohou národnej pracovnej skupiny bude vypracovať **Deklaráciu o upevnení kultúry výskumnej integrity na Slovensku.**

Cieľom  Deklarácie bude zaviazať všetky organizácie vykonávajúce výskum na Slovensku dodržiavať najvyššie etické štandardy v oblasti integrity výskumu, aby sa zvýšila dôvera verejnosti ako aj medzinárodnej výskumnej komunity voči slovenským výskumným pracoviskám. Vyhlásenie by sa malo opierať o európske štandardy, predovšetkým kódex „European Code of Conduct on Research Integrity“, ktorý je súčasne aj záväzným dokumentom pre výskumníkov zapojených do programu Horizont 2020. Zároveň by mala zaviazať slovenské výskumné organizácie k zavádzaniu vzdelávania v oblasti „Research Integrity“ pre študentov vysokých škôl, v doktorandskom štúdiu ako aj na vyšších stupňoch vzdelávania ako aj zadefinovaniu presných pravidiel pre proces vyšetrovania prípadov nečestného vykonávania výskumu.

V tejto súvislosti **STU deklaruje záujem zapojiť sa do pracovnej skupiny k tvorbe Deklarácie o upevnení kultúry výskumnej integrity na Slovensku a za člena komisie navrhuje prof. Ing. Jána Szolgaya, PhD.**